2006R1412 — RO — 01.07.2013 — 003.001

Acest document reprezintă un instrument de documentare, iar instituţiile nu îşi asumă responsabilitatea pentru conţinutul său.

►B REGULAMENTUL (CE) NR. 1412/2006 AL CONSILIULUI din 25 septembrie 2006 privind unele măsuri restrictive împotriva Libanului (JO L 267, 27.9.2006, p.2)

Astfel cum a fost modificat prin:









▼B

REGULAMENTUL (CE) NR. 1412/2006 AL CONSILIULUI

din 25 septembrie 2006

privind unele măsuri restrictive împotriva Libanului







CONSILIUL UNIUNII EUROPENE, având în vedere Tratatul de instituire a Comunității Europene și, în special, articolele 60 și 301 ale acestuia, având în vedere Poziția comună 2006/625/PESC privind interdicția de a vinde sau de a furniza arme și material conex, precum și de a furniza servicii conexe entităților sau persoanelor din Liban, în conformitate cu Rezoluția 1701 (2006) a Consiliului de Securitate al Organizației Națiunilor Unite ( 1 ), având în vedere propunerea Comisiei, întrucât: (1) Poziția comună 2006/625/PESC pune în aplicare măsurile restrictive impuse de Rezoluția 1701 (2006) a Consiliului de Securitate al Organizației Națiunilor Unite și prevede în special interdicția de a furniza asistență tehnică, finanțare și ajutor financiar în legătură cu activitățile militare și livrarea, fabricarea, întreținerea și utilizarea de armament și material conex, de orice tip, unor entități sau persoane din Liban. (2) Aceste măsuri se înscriu în sfera de aplicare a tratatului. În consecință, pentru a garanta în special aplicarea uniformă a acestuia de către agenții economici din toate statele membre, este necesar un act comunitar pentru a se asigura punerea în aplicare în ceea ce privește Comunitatea. (3) Autorităților competente este necesar să li se permită, de la caz la caz, să acorde autorizații pentru furnizarea de asistență atunci când aceasta a fost autorizată de guvernul libanez sau de Forța interimară a Organizației Națiunilor Unite în Liban (FINUL), având în vedere rezoluțiile 1559 (2004) și 1680 (2006) ale Consiliului de Securitate al Organizației Națiunilor Unite și toate celelalte fapte și împrejurări relevante. (4) Autorităților competente este necesar să li se permită să acorde autorizații pentru furnizarea de asistență forțelor armate care fac parte din FINUL și forțelor armate ale Republicii Libaneze. (5) Pentru o mai bună operativitate, Comisia este necesar să fie împuternicită să modifice anexa la prezentul regulament. (6) Statele membre este necesar să stabilească regimul sancțiunilor aplicabile în caz de încălcare a dispozițiilor prezentului regulament. Sancțiunile prevăzute este necesar să fie proporționale, efective și disuasive. (7) Pentru a asigura eficiența măsurilor stabilite de prezentul regulament, acesta este necesar să intre în vigoare la data publicării, întrucât: ADOPTĂ PREZENTUL REGULAMENT:







Articolul 1

În sensul prezentului regulament:

1. prin „asistență tehnică” se înțelege orice sprijin tehnic legat de reparația, dezvoltarea, fabricarea, montajul, testarea, întreținerea sau orice alt serviciu tehnic care poate lua următoarele forme: instruire, formare, transmiterea cunoștințelor sau calificări operaționale sau servicii de consiliere; asistența tehnică include asistența acordată sub formă verbală;

2. prin „teritoriul Comunității” se înțeleg teritoriile statelor membre cărora li se aplică tratatul în condițiile prevăzute de tratat.

Articolul 2

Sunt interzise:

(a) furnizarea asistenței tehnice în legătură cu activitățile militare și livrarea, fabricarea, întreținerea și utilizarea de armament și de material conex, de orice tip, inclusiv armele și muniția, vehiculele și echipamentele militare, echipamentele paramilitare și piesele de schimb pentru acestea, direct sau indirect, oricăror persoane fizice sau juridice, entități sau organisme care se află pe teritoriul Libanului sau în scopul utilizării în această țară;

(b) furnizarea finanțării sau ajutorului financiar în legătură cu activitățile militare, în special subvențiile, împrumuturile sau asigurarea creditelor de export, cu ocazia vânzării, furnizării, transferului sau exportului de arme și de material conex sau a furnizării de asistență tehnică în legătură cu acest material, direct sau indirect, oricăror persoane fizice sau juridice, entități sau organisme care se află pe teritoriul Libanului sau în scopul utilizării în această țară;

(c) participarea cu bună știință și în mod voluntar la activități care au ca obiect sau efect eludarea interdicțiilor prevăzute la literele (a) sau (b).

▼M2

Articolul 3

(1) Prin derogare de la articolul 2, autoritățile competente din statele membre, astfel cum sunt menționate pe paginile de internet enumerate în anexă, pot autoriza, după notificarea prealabilă în scris de către statul membru vizate a guvernului libanez și a UNIFIL (Forța interimară a Națiunilor Unite în Liban) și în condițiile pe care le consideră adecvate:

(a) furnizarea, către orice persoană fizică sau juridică, entitate sau organism care se află pe teritoriul Libanului, altele decât forțele armate ale Republicii Libaneze sau ale UNIFIL, de asistență tehnică, finanțare și ajutor financiar în legătură cu armamentul sau materialul conex care se află în Liban sau sunt destinate utilizării în această țară, cu condiția ca: (i) serviciile să nu fie furnizate, direct sau indirect, milițiilor a căror dezarmare a fost cerută de Consiliul de Securitate al ONU în Rezoluțiile 1559 (2004) și 1680 (2006); (ii) autorizațiile să fie acordate de la caz la caz; și (iii) guvernul libanez sau UNIFIL să fi autorizat în fiecare caz furnizarea serviciilor respective persoanei, entității sau organismului în cauză. În situația în care guvernul libanez sau UNIFIL autorizează furnizarea sau transferul specific de armament sau material conex specific unei persoane, entități sau organism, se poate considera că autorizarea în cauză vizează, de asemenea, furnizarea, către această persoană, entitate sau organism, a asistenței tehnice în legătură cu furnizarea, fabricarea, întreținerea și utilizarea bunurilor respective;

(b) furnizarea către forțele armate ale Republicii Libaneze de asistență tehnică în legătură cu activitățile militare și armamentul sau materialul conex, precum și de finanțare sau ajutor financiar în legătură cu activitățile militare, cu excepția cazului în care guvernul libanez formulează obiecții în termen de 14 zile de la primirea unei notificări.

(2) Prin derogare de la articolul 2, autoritățile competente din statele membre menționate pe site-urile internet enumerate în anexă pot autoriza, în condițiile pe care le consideră adecvate:

(a) furnizarea de asistență tehnică în legătură cu activitățile militare și cu armamentul sau materialul conex, cu condiția ca: (i) bunurile la care se referă asistența să fie utilizate sau destinate utilizării de către UNIFIL în îndeplinirea misiunii sale; și (ii) serviciile să fie furnizate forțelor armate care fac parte din UNIFIL sau urmează să facă parte din UNIFIL;

(b) furnizarea de finanțare sau de ajutor financiar în legătură cu activitățile militare și cu armamentul sau materialul conex, cu condiția ca: (i) finanțarea sau ajutorul financiar să fie furnizat UNIFIL, forțelor armate ale unui stat care furnizează trupe pentru UNIFIL sau unei autorități publice responsabile cu achizițiile pentru forțele armate ale acestui stat; și (ii) armamentul sau materialul conex să fie achiziționate în vederea utilizării de către UNIFIL sau de către forțele armate ale statului respectiv puse la dispoziția UNIFIL.

(3) Autoritățile competente din statele membre menționate pe paginile de internet enumerate în anexă pot acorda autorizările menționate la alineatele (1) și (2) numai în cazul în care acestea preced activitatea pentru care sunt solicitate.

(4) Statul membru în cauză informează celelalte state membre și Comisia cu privire la orice autorizație acordată în temeiul alineatelor (1) și (2).

▼B

Articolul 4

Comisia și statele membre se informează fără întârziere cu privire la măsurile luate în conformitate cu prezentul regulament și își comunică orice informație relevantă de care dispun cu privire la prezentul regulament, în special informațiile privind încălcarea prezentului regulament, problemele întâlnite în punerea în aplicare a acestuia și hotărârile luate de instanțele naționale.

Articolul 5

Comisia este împuternicită să modifice anexa pe baza informațiilor furnizate de statele membre.

Articolul 6

(1) Statele membre stabilesc regimul sancțiunilor aplicabile în cazul încălcării dispozițiilor prezentului regulament și iau toate măsurile necesare pentru a garanta punerea în aplicare a acestora. Sancțiunile prevăzute este necesar să fie efective, proporționale și descurajatoare.

(2) Statele membre notifică acest regim Comisiei în cel mai scurt termen după intrarea în vigoare a prezentului regulament și o informează cu privire la orice modificare ulterioară.

▼M2

Articolul 6a

(1) Statele membre desemnează autoritățile competente menționate la articolul 3 și le menționează pe paginile de internet enumerate în anexă. Statele membre informează Comisia cu privire la orice modificări ale adreselor paginilor de internet enumerate în anexă înainte ca aceste modificări să intre în vigoare.

(2) Până la 15 iulie 2010, statele membre notifică Comisia cu privire la autoritățile lor competente, inclusiv cu privire la datele de contact ale autorităților competente, și notifică ulterior Comisiei fără întârziere orice modificări ulterioare.

▼M2

Articolul 7

Prezentul regulament se aplică:

(a) pe teritoriul Uniunii, inclusiv în spațiul său aerian;

(b) la bordul oricărei aeronave sau oricărei nave aflate sub jurisdicția unui stat membru;

(c) oricărei persoane, din interiorul sau exteriorul Uniunii, care este resortisant al unui stat membru;

(d) oricărei persoane juridice, entități sau organism care este înmatriculat sau constituit în conformitate cu legislația unui stat membru;

(e) oricărei persoane juridice, entități sau organism cu privire la orice activitate pe care acesta o exercită, integral sau parțial, pe teritoriul Uniunii.

▼B

Articolul 8

Prezentul regulament intră în vigoare la data publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre.

▼M2









ANEXĂ

Paginile de Internet cu informații privind autoritățile competente menționate la articolul 3, precum și adresa pentru notificarea Comisiei Europene

BELGIA http://www.diplomatie.be/eusanctions

BULGARIA http://www.mfa.government.bg

REPUBLICA CEHĂ http://www.mfcr.cz/mezinarodnisankce

DANEMARCA http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/

GERMANIA http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html

ESTONIA http://www.vm.ee/est/kat_622/

IRLANDA http://www.dfa.ie/home/index.aspx?id=28519

GRECIA http://www.mfa.gr/www.mfa.gr/en-US/Policy/Multilateral+Diplomacy/Global+Issues/International+Sanctions/

SPANIA http://www.maec.es/es/MenuPpal/Asuntos/SancionesInternacionales/Paginas

FRANȚA http://www.diplomatie.gouv.fr/autorites-sanctions/

▼M3

CROAȚIA http://www.mvep.hr/sankcije

▼M2

ITALIA http://www.esteri.it/UE/deroghe.html

CIPRU http://www.mfa.gov.cy/sanctions

LETONIA http://www.mfa.gov.lv/en/security/4539

LITUANIA http://www.urm.lt/sanctions

LUXEMBURG http://www.mae.lu/sanctions

UNGARIA http://www.kulugyminiszterium.hu/kum/hu/bal/Kulpolitikank/nemzetkozi_szankciok/felelos_illetekes_hatosagok.htm

MALTA http://www.doi.gov.mt/EN/bodies/boards/sanctions_monitoring.asp

ȚĂRILE DE JOS http://www.minbuza.nl/nl/Onderwerpen/Internationale_rechtsorde/Internationale_Sancties/Bevoegde_instanties_algemeen

AUSTRIA http://www.bmeia.gv.at/view.php3?f_id=12750&LNG=en&version=

POLONIA http://www.msz.gov.pl

PORTUGALIA http://www.mne.gov.pt/mne/pt/AutMedidasRestritivas.htm

ROMÂNIA http://www.mae.ro/index.php?unde=doc&id=32311&idlnk=1&cat=3

SLOVENIA http://www.mzz.gov.si/si/zunanja_politika/mednarodna_varnost/omejevalni_ukrepi/

SLOVACIA http://www.foreign.gov.sk

FINLANDA http://formin.finland.fi/kvyhteistyo/pakotteet

SUEDIA http://www.ud.se/sanktioner

REGATUL UNIT http://www.fco.gov.uk/en/about-us/what-we-do/services-we-deliver/business-services/export-controls-sanctions/

Adresa pentru transmiterea notificărilor către Comisia Europeană:

Comisia Europeană

DG External Relations

Directorate A. Crisis Platform and Policy Coordination in Common Foreign and Security Policy

Unit A2. Crisis Response and Peace Building

CHAR 12/106

B-1049 Bruxelles/Brussel (Belgique)

E-mail: relex-sanctions@ec.europa.eu

Tel.: (322) 295 55 85

Fax: (32 2) 299 08 73